cyanic-selkie/wikianc huggingface dataset:
Arezzo
Arezzo (op Latäin: Arretium, op Etruskesch: Aritim) ass eng Stad an der Provënz Arezzo an der Regioun Toskana vun Italien. Et ass d'Haaptstad vun hirer Provënz.
Se huet 99.587 Awunner (Stand: 31. Mäerz 2016) an eng Fläch vun zirka 385 km².
Jacques Delahaye
De Jacques Delahaye, war e lëtzebuergesche Riichter a Member vum Staatsrot.
Hie war vum 14. Dezember 1945 bis zu senger Demissioun de 25. Mäerz 1947 Member vum Staatsrot.
Manziat
Manziat ass eng franséisch Gemeng am Departement Ain an der Regioun Auvergne-Rhône-Alpes.
Boogie-Woogie
Boogie-Woogie ass e Solo-Pianosstil, deen am éischte Joerzéngt vum 20. Joerhonnert an den USA aus dem Blues entstanen ass a seng Héichzäit an den 1930er an 1940er Joren hat.
De Boogie-Woogie baséiert um Blues-Schema, ënnerscheet sech awer vum Blues duerch säin technesch usprochsvolle, méi séieren Tempo, seng typesch Basslinnen, déi mat der lénkser Hand repetitiv gespillt ginn, wärend déi riets Hand dacks am Offbeat seng Melodie mat Akkorden an Tremoli uräichert. D'Pedal vum Piano gëtt am Boogie-Woogie gewéinlech net agesat.
Stand Up For Europe
Stand Up For Europe ass eng paneuropäesch Biergerbewegung déi fir e méi demokratescht an e federaalt Europa kämpft.
Geschicht
Stand Up For Europe gouf den 3. Dezember 2016 wärend der 6. Europäescher Federalismuskonventioun zu Bréissel gegrënnt duerch d'Integratioun vun dräi euro-federalistesche Bewegungen:
Organisatioun
Stand Up For Europe ass ageriicht wéi eng Nonprofitorganisatioun (Association sans but lucratif, ASBL) ënnert belscht Gesetz. D’Grënner sinn de Richard Laub, de Georgios Kostakos, den Olivier Boruchowitch an de Pietro De Matteis. D'Organisatioun huet déi follgend Gremien: (i) Generalversammlung, (ii) Verwaltungsrot, (iii) Grupp vu Conseilleren, (iv) Sträitcomité, (v) Expert-Kontabel, an (vi) Ombudsmann. D'Generalversammlung gëtt op d'mannst eemol pro Joer tëscht November a Februar gehal. Si benennt d'Membere vum Verwaltungsrot mat einfacher Majoritéit fir eng erneierbar Period vun engem Joer. De Verwaltungsrot ëmfaasst ënner anerem déi follgend Positiounen, déi am Februar 2017 vun de follgende Leit besat goufen:
Well Stand Up For Europe eng stättesch Biergerbewegung ass, ginn hir Aktivitéite vun ongeféier 20 “City Teams” a siwen Universitéitsgruppen organiséiert (Februar 2017). Si publizéiert reegelméisseg Pressecommuniquéen, Newsletteren an eng online Zäitschrëft, déi Europe Today heescht. D'Websäit vu Stand Up For Europe ass mat verschiddenen Applikatioune vun Soziale Medie wéi Facebook, Twitter, YouTube an Instagram verbonnen. Fir d'Wichtegkeet vun der europäescher Jugend ze weisen, behält si och déi Students For Europe Political Research Platform bäi, eng Websäit mat där méi einfach europäesch Theme kënne studéiert ginn, déi mat der Jugend ze doen hunn.
Raeren
Raeren ass eng belsch Gemeng, déi zu der däitschsproocheger Communautéit an der Provënz Léck gehéiert.
Et ass eng vun de sougenannte Facilitéitsgemengen an der Provënz Léck.
AVL-CN4
D'AVL-Linn CN4 ass eng vun den Nuetslinnen déi ënner der Bezeechnung City Night Bus vun de Stater Bussen organiséiert ginn.
De Weekend – an den Nuechte vu freides op samschdes a vu samschdes op sonndes – fiert se all hallef Stonn vum Hamilius aus, wou se Uschloss un déi aner CN-Linnen huet, an déi verschidde Quartiere vun der Stad, absënns Kierchbierg a Weimeschhaff.
D'Linn CN4 ass eng Ronnfaart an huet nëmmen een Terminus; op hirem Trajet huet se 19 Halten a brauch 24 Minutte fir eng Faart.
Carrie Fisher
D'Carrie Fisher, gebuer den 21. Oktober 1956 zu Beverly Hills a gestuerwen de 27. Dezember 2016 zu Los Angeles, war eng US-amerikanesch Schauspillerin, déi virun allem fir hir Roll vun der Prinzessin Leia an der Star Wars-Serie bekannt ass.
Si hat hir éischt Filmroll 1975 a Shampoo. Hir nächst Roll, déi vun der Prizessin Leia, am Film Star Wars (1977) huet se mat 19 Joer weltberüümt gemaach. Si huet och an de Fortsetzunge vun der Serie matgespillt.
Si huet 1987 en autobiographescht Buch mam Titel Postcards From the Edge geschriwwen, an 2008 Wishful Drinking, an deene se hir Drogen-an Alkoholexzesser, eng komplizéiert Kandheet an den Ëmgang mam Fait, op eemol "Weltstar" ze sinn, thematiséiert huet.
D'Carrie Fisher war d'Duechter vun der Schauspillerin Debbie Reynolds (1932-2016) a vum Sänger Eddie Fisher (1928-2010). Si war 1983-1984 kuerz mam Sänger Paul Simon bestuet an hat ë. a. eng Bezéiung mam Bryan Lourd, mat deem s'eng Duechter d'Billie hat.
Si krut um Fluch vu London op Los Angeles en Häerzschlag an ass 4 Deeg drop, de 27. Dezember 2016, un de Suitten dovu gestuerwen. Deen Dag dono ass och hir Mamm Debbie Reynolds verscheet.
Canton de Lanvallay
De Canton de Lanvallay ass eng franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne.
Fortel-en-Artois
Fortel-en-Artois ass eng franséisch Gemeng am Departement Pas-de-Calais an der Regioun Hauts-de-France.
Lëscht vu Schwäizer Schrëftsteller
List of Swiss people
Catalog of Components of Double and Multiple stars
De Katalog vu Komponente vun Duebel-a Méifachstären oder CCDM (Catalog of Components of Double and Multiple stars), ass en astronomesche Stärekatalog vun Duebelstären a Méifachstären. E gouf vum Jean Dommanget an dem Omer Nys am Observatoire royal de Belgique opgestallt, fir en Datekatalog vu Stäre fir d'Hipparcos-Missioun ze bidden. Déi éischt Oplo vum Katalog, gouf 1994 publizéiert, mat Date vu 74.861 Komponenten, 34.031 Duebel- a Méifachstären. Déi zweet Oplo am Joer 2002 gouf ëm 105.838 Komponente vergréissert, 49.325 Duebel- a Méifachstären. De Katalog lëscht Positiounen, Hellegkeeten, Spektraltyppen an Eegebeweegunge vun all de Komponenten op.
AVL-Linn 18
D'AVL-Linn 18 ass eng Buslinn vun de Stater Bussen. Se fiert zanter dem 1. Juni 2015 um Trajet Kockelscheier, Patinoire - Cloche d'or - Hollerech - Gare - Stad - Kierchbierg, Luxexpo an zeréck. De 14. Mäerz 2016 gouf den Trajet um Kierchbierg liicht geännert: d'Linn 18 fiert zënterhier vun der Halt Mathias Tresch iwwer de Circuit de la Foire Internationale an net méi iwwer d'Avenue John F. Kennedy op den Terminus Luxexpo Entrée Sud.
Wéinst dem Tramsschantje gouf d'Streck tëscht der Gare an der Stad den 3. November 2019 geännert an huet dunn iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefouert.
D'Linn 18 bedéngt um Aller grad ewéi um Retour 26 Arrêten. Vu méindes bis freides fiert se all 7-8, samschdes all 15 a sonndes all 30 Minutten.
Entwécklung vun der Linn 18
Mat der selwechter Linnennummer goufe follgend Trajete gefuer:
Hematom
En Hematom (vum algr. αἷμα haima "Blutt") entsteet, wa Blutt aus enger blesséierter Oder bannent dem Kierper austrëtt a sech do am Tissu oder enger Kierperhiel usammelt.
En Hematom gëtt dofir och Bluterguss, Blo Plaz oder (ronderëm d'A) Blot A genannt.
Normalerweis baut sech en Hematom no zwou bis dräi Woche vum selwen nees of. Am Laf vun der Heelung triede verschidde Faarwen op, well déi verschidde Réckstänn vum Blutt no an no vum Kierper ofgebaut ginn. Et sinn dëst déi heite Phasen:
En Hematom ka geféierlech sinn, wann en am Beräich vum Gehier optrëtt, oder bannen am Kierper, oder och bei Leit, déi d'Bludderkränkt hunn, oder déi Antikoagulatiounsmedikamenter geholl hunn.
Comité Alstad
Haaptaktivitéit vum Veräin ass all Joer, op Ouschterméindeg, d'Organisatioun vun der Eemaischen um Fëschmaart. Aner Aktivitéite sinn d'Organisatioun vu Concerten, besonnesch an der Méchelskierch, Ausstellungen, a Publikatiounen iwwer d'Geschicht vun der Stad. De Veräin ass am Besëtz vun engem Fotosarchiv vun iwwer 6000 Biller.
De Comité Alstad, dee säi Sëtz am Konschthaus Beim Engel an der rue de la Loge um Fëschmaart hat, gouf 1937 ënner dem Numm Comité pour l'organisation de l'Éimaischen gegrënnt.
Historique
Nom Éischte Weltkrich huet d'Eemaischen, déi fir d'éischt aus dem Joer 1827 dokumentéiert ass, am Laf vun de Joren ëmmer manner Zoulaf fonnt.
Fir deem entgéint ze wierken, hunn am Joer 1937 de Lambert Schaus, deemools Member vum Gemengerot vun der Stad Lëtzebuerg, an de Georges Schmitt, Conservateur am Staatsmusée de Comité pour l'organisation de l'Éimaischen gegrënnt. Wéi den Numm et seet, huet de Comité sech d'Aufgab ginn, d'Eemaischen erëm attraktiv fir e breede Public ze maachen.
Éischte President war de Lambert Schaus. Membere vum éischte Comité waren nach de Jean-Pierre (Jemmy) Koltz, Historiker, de Pierre Feidert, Industriebesëtzer, de Jos Parmentier, Staatsbeamten, an de Gust Hoffmann, Wiert am Lokal Ënnert de Stäiler um Fëschmaart.
Wéini genee de Veräi säin Numm a Comité Alstad geännert huet, ass net bekannt, dat well keng Archive méi doriwwer bestinn.
Den 12. September 1984 goufen d'Statute vum Comité Alstad a.s.b.l. am Mémorial publizéiert.
Wichteg Datumer
29.03.1937: Déi éischt Eemaischen um Fëschmaart mat dem "Organisatiounscomité fir d'Éimaischen".
18.04.1938: Den "Organisatiounscomité fir d'Éimaischen" verkeeft fir d'éischt Kéier en Objet fir e gudden Zweck.
1941 – 1944: Keng Eemaischen um Fëschmaart. Den "Organisatiounscomité fir d'Éimaischen" huet missen eng Zwangspaus aleeën.
02.04.1945: Den "Organisatiounscomité fir d'Éimaischen" verkeeft op der Eemaischen (och wa se dat Joer nach um Knuedler war) eng Farde "Déi éischt Éimaischen am freie Lëtzebuerg" mat Zeechnunge vum Joseph Probst.
Jan Smithers
D'Jan Smithers, gebuer den 3. Juli 1949 zu North Hollywood a Kalifornien, ass eng US-amerikanesch Schauspillerin
Anthelupt
Anthelupt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Si zielt zur "aire d'attraction" vun der Stad Nanzeg an hat am Joer 2020 447 Awunner.
Lëscht vun den nationale Monumenter an der Gemeng Colmer-Bierg
An dëser Lëscht vun den nationale Monumenter an der Gemeng Colmer-Bierg sinn all national Monumenter opgezielt, déi an der lëtzebuergescher Gemeng Colmer-Bierg ze fanne sinn (Stand: ).
Colmer-Bierg
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Christian Clavier
De Christian Clavier, gebuer de 6. Mee 1952 zu Paräis, ass e franséische Schauspiller, Dréibuchauteur a Filmregisseur.
Platinerei vu Bunnert
D'Platinerei tëscht Bunnert an Tontel ass eng fréier Platinerei a Millen.
Christian Clavier
De Clavier ass duerch déi Kaméidisfilmer bekannt an deenen hien ze gesi war. Zu senge Filmer, déi e grousse Succès am Kino haten, zielen Les visiteurs vum Jean-Marie Poiré (1993), Astérix & Obélix: Mission Cléopâtre (2002) vum Alain Chabat a Qu'est-ce qu'on a fait au Bon Dieu? (2014) vum Philippe de Chauveron.
Platinerei vu Bunnert
Op der Plaz vun der Platinerei gouf et zanter dem 16. Joerhonnert eng Millen. Si huet zäitweis als Follmillen an als Lou- oder Käremille geschafft.
1693 gouf mam Bau vun der Platinerei ugefaangen. Si war vum Marquis de Raggy Schmelzenhär um Pont d'Oye gegrënnt ginn.
Christian Clavier
1944 krut hien 2 Césaren ee fir beschte Schauspiller am Film Les Visiteurs an ee fir dat beschten Dréibuch vum selwechte Film.
Platinerei vu Bunnert
Duerch Ierfschaft koum se dunn an de Besëtz vum François-Laurent de Raggy. Well deen net bestuet war a keng direkt Ierwen hat huet e 1742 säi ganze Besëtz dem Charles Christophe de Bost-Moulin vermaach. Deem seng Fra d'Marquise Louise de Lamberty, huet gär op engem grousse Fouss gelieft, an de Bost-Moulin huet seng Geschäfter och vernoléissegt, soudatt en se 1762 dem Lëtzebuerger Affekot François Perl verkaaft huet. Deem seng Ierwen hu sech net vill ëm d'Platinerei bekëmmert an hu se schliisslech dem Pierre Molitor, dee scho jorelaang Platinéiermeeschter do war, am Joer 1811 verkaaft. E puer Joer duerno huet de Molitor d'Nopeschfabréck, déi engem Jean Reuter gehéiert huet, opkaaft.
Säin Ierwen, den Nicolas Molitor, huet 1836 wéinst dem schlechten Ofsaz vu Metallprodukter dunn eng Käremillen draus gemaach. Säi Meedchen, dat mat engem Jean Bourg bestuet war, huet no sengem Doud dunn de Millebetrib weidergefouert. 1895 huet dunn deenen hiert Meedchen, d'Catherine, dat mat dem Antoine Grein vun der Grubermille bestuet war, wéi et Witfra war, der Stad Arel d'Waasserrechter vun der Platinerei a vun der Grubermille verkaaft.
D'Millen op der Platinerei huet nach bis 1950 funktionéiert, an huet duerno nach bis 1960 mat enger klenger Turbinn Stroum produzéiert.
D'Installatiounen, ausser dem Millerad, sinn nach an engem gudden Zoustand, an op der Grubermille funktionéiert haut nach (Stand: 2014) eng Pompelstatioun fir d'Drénkwaasser vun Arel.
Nero Wolfe
Den Nero Wolfe ass dee bekanntste Personnage vum US-amerikanesche Schrëftsteller Rex Stout, deen an der eponymer Bicherserie (1934–73) fungéiert huet. De Wolfe ass e Privatdetektiv. Sengen Assistent Archie Goodwin ass den zweete Protagonist an der Serie.
Bauzemont
Bauzemont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Si zielt zur "aire d'attraction" vun der Stad Nanzeg an hat 2020 just 156 Awunner.
Nero Wolfe
Den Nero Wolfe a säin Detektivbüro
An der 35. Strooss zu New York City "residéiert" den Nero Wolfe, 140 Kilo, an engem Zillenhaus. Hien ass spezialiséiert op Mordfäll, déi hie vu sengem Schreifdësch aus léist. Fir de Kontakt mat der Baussewelt ass säi Sekretär a Meedche fir Alles zoustänneg, den Archie Goodwin, dee sech mat der Zäit un déi exzentresch Liewensweis vu sengem Chef gewinnt huet; kee geschäftlech Gespréich beim Iessen an den Hass op Fraen. De Wolfe kann d'Frae net ausstoen, besonnesch net déi déi sech a sengem Büro hysteresch opféieren. Berufflech kritt e sech dacks an d'Hoer mam Inspekter Cramer an dem Sergeant Purley Stebbins vun der New-Yorker Mordkommissioun.
Den Nero Wolfe staamt aus dem Montenegro a seng Leidenschaft ass seng Orchideeënzuucht.
Beim Nero Wolfe wunnen den Archie, de Fritz Brenner, e Schwäizer Kach dee fir exquisit Moolzechte suergt, an den ale Gäertner, den Theodor Horstman, dee sech ëm d'Orchideeë këmmert.
CR111
Den CR111 ass e Chemin repris an de Kantonen Esch-Uelzecht a Capellen.
Le Tholy
Le Tholy ass eng franséisch Gemeng an de Vogesen an der Regioun Grand Est.
CR111
Den CR111 huet säin Ufank zu Péiteng op der Kräizung mat der N5B a geet nordëstlech bis zur Kräizung mam CR101 virun Héiweng.
Den CR111 ass ronn 6,6 km laang.
Ich suche Dich
Ich suche Dich ass en däitsche Film vum O.W. Fischer aus dem Joer 1956 nom Theaterstéck Jupiter Laughs vum A. J. Cronin.
Ëm wat geet et am Film?
E Melodrama dat am Dokteschmilieu an engem Sanatorium an Däitschland spillt.
Jean-Marie Pelt
De Jean-Marie Pelt, gebuer de 24. Oktober 1933 zu Roudemaacher am Departement Moselle a gestuerwen den 23. Dezember 2015 zu Metz war e franséische Pharmakolog, Biolog, Botaniker, Ekolog, Auteur a Politiker.
Hie war Maire-adjoint vun der Stad Metz, wou hien och President, bis zu sengem Doud, vum Institut européen d'écologie war, engem Institut fir d'Fuerschung am Beräich vum Ëmweltschutz a virun allem der Promotioun vun der Ekologie.
De Jean-Marie Pelt ass den Auteur vun enger Rëtsch wëssenschaftler Publikatiounen a virun allem Bicher am Beräich vun der Ekologie déi sech un e breede Public riichten.
Biographie
No sengem Doktorat (1958) an der Pharmakologie a weidere Studien an de Wëssenschafte war de Jean-Marie Pelt bis zu senger Pensioun Professer an der Botanik op der Universitéit zu Nanzeg.
Am Laf vu senger Carrière huet hien eng Rëtsch wëssenschaftlech Reesen an Afrika an Asien gemaach, fir déi traditionell lokal Medikamentebicher ze studéieren, sou z. B. am Togo an am Afghanistan.
De Jean-Marie Pelt war Éiereprofesser vun der Universitéit Metz.
Vun 1971 bis 1983 war de Jean-Marie Pelt Maire-adjoint vun der Stad Metz. Hien huet sech besonnesch fir d'Erhalen an d'Renovéierung vum historeschen Zentrum vun der Stad agesat.
Säin Engagement fir den Ëmweltschutz
1971 huet de Jean-Marie Pelt den Institut européen d'écologie gegrënnt, deem säi President hie bis zu sengem Doud war.
Hien huet sech fir déi biologesch Agrikultur a géint d'OGMen agesat.
Hie gouf bekannt duerch seng Dokumentarfilmer op der Televisioun, seng Radiossendungen, seng Konferenzen a seng populärwësssenschaftlech Bicher.
Centre Jean-Marie-Pelt zu Roudemaacher
D'Associatioun Centre Jean-Marie-Pelt zu Roudemaacher gouf 2010 zu Roudemaacher, wou de Jean-Marie Pelt gebuer war, gegrënnt De Centre huet als Zil d'Erhale vum Jean-Marie Pelt sengen Archiven an d'Sensibilisatioun fir den Natur- an Ëmweltschutz an déi nohalteg Entwécklung.
Seng Relatioune mat Lëtzebuerg
Dem Jean-Marie Pelt seng Grousseltere vu senger Mamm hirer an och vu sengem Papp senger Säit ware Lëtzebuerger; si hunn zu Réimech respektiv zu Duelem gewunnt. Hien huet am Laf vu senger Carrière e puermol eng Konferenz zu Lëtzebuerg gehalen, déi lescht den 21. Januar 2015 an der Stad Lëtzebuerg. ,
Mannelli
Mannelli ass de Familljennumm vun ë. a. follgende Persounen:
Chamberverwaltung
D'Chamberverwaltung, offiziell Administration parlementaire ass eng Administratioun där hir Aufgab et ass, d'Chamber bei de legislativen a politeschen Aufgaben z' ënnerstëtzen. Hiert Fonctionnement gëtt duerch d'Artikelen 159-161 vum Chamberreglement gereegelt.
D'Chamberverwaltung besteet aus Beamten a Salariéen déi vum Chamberbüro agestallt ginn. Chef vun der Verwaltung ass de Generalsekretär, deen duerch eng absolut Majoritéit vun der Chamber gewielt muss ginn. Hie gëtt fir d'Dauer vun enger Legislatur gewielt, kann awer erëmgewielt ginn. Him zur Säit stinn nach zwéi Secrétaires généraux adjoints déi vum Chamberbüro gewielt ginn an hien ersetze wann et néideg ass.
Servicer
D'Chamberverwaltung setzt sech aus follgende Servicer zesummen :
Mars Science Laboratory
De Mars Science Laboratory (kuerz MSL) ass eng NASA-Missioun, déi de Mars erfuersche soll, fir erauszefannen ob a wéi wäit en als Biosphär kéint benotzt ginn. Dofir gouf um Mars e Rover mam Numm Curiosity (engl. fir Virwëtz) ausgesat, dee praktesch autonom schaffe kann. En ass mat zéng Instrumenter ekipéiert, fir ë. a. Gestengs, Atmosphär a Stralung z'analyséieren. Nieft Spektrographe kommen och Kameraen a meteorologesch Instrumenter zum Asaz. D'Donnéeë ginn op d'Äerd gefunkt. De Curiosity huet eng Mass vu knapps 900 kg an d'Gréisst vun engem klengen Auto; et ass dee bis ewell gréissten Objet, deen d'Mënschen op der Marsuewerfläch ausgesat hunn.
D'Technik gouf op Basis vun den Erfarunge mat de béide Mars-Roveren entwéckelt an huet an alle Beräicher däitlech méi Leeschtung. Zousätzlech gouf et nach e puer Innovatiounen, besonnesch am Beräich vum Landesystem (preziist, geziilt Opsetzen amplaz vun enger ongeneeër Airbag-Opschlaglandung). Donieft krut de Curiosity bei der Energieversuergung Radionuklidbatterien amplaz vu wiederofhängege Solarzellen.
De 27. Mee 2009 gouf den offiziellen Numm vum Rover bekanntgemaach: "Curiosity". En ëffentleche Concours fir den Numm war ausgeschriwwe ginn, deen d'Clara Ma, e Meedchen aus dem sechste Schouljoer, mat dësem Nummvirschlag gewonnen hat. Den 22. Juni 2011 huet de Mars Science Laboratory no verschiddenen Tester d'Wierkshale vum JPL a Kalifornien verlooss a gouf op de Kennedy Space Center geflunn, wou déi lescht Virbereedunge fir de Start an d'Integratioun mat der Atlas V Drorakéit gemaach goufen.
Den 22. Juli 2011 gouf no fënnef Joer Sich bekannt, datt d'Landeplaz um Mars de Krater Gale soll sinn.
D'Ziler vun der Missioun
D'Haaptzil vum "Curiosity" ass et, z'ënnersichen, ob de Mars aktuell an der Lag ass, resp. an der Vergaangenheet war, Liewen opzehuelen. Doraus leede sech aacht konkreet wëssenschaftlech Aufgaben of:
Opbau
Follgend Explosiounszeechnung illustréiert den Opbau vum Mars Science Laboratory a bitt e kuerzen Iwwerbléck iwwer d'Funktioune vun den eenzele Komponenten.
Kommunikatiounssystem
Dëst Bild weist en Iwwerbléck iwwer de Kommunikatiounssystem vum Mars Science Laboratory. D'Graphik ass eng sensitiv Graphik, ee Klick op de Baudeel féiert op den entspriechenden Artikel. Eng Kuerzinformatioun gëtt ageblent, wann d'Maus eng kuerz Zäit iwwer dem Objet ass.
Randverdonkelung
Als Randverdonkelung bezeechent een an der Astronomie d'Phenomeen, wéinst deem déi visuell Scheif vun engem Stär beim Rand méi e klenge Stralungsfloss a Richtung zum Observateur emittéiert. Bei der Sonnescheif kann den Effet gutt observéiert ginn, bei anere Stäre kann d'Randverdonkelung duerch de Spektrum nogewise ginn.
Leterrier
Leterrier ass de Familljennumm vun ë. a. follgende Persounen:
Randverdonkelung
Wéi de Karl Schwarzschild am Ufank vum 20. Joerhonnert weise konnt, kënnt et zu der Randverdonkelung, well d'Stären aus Gas bestinnn, an d'Temperatur zu der Uewerfläch hin ofhëlt. An der Scheiwemëtt si méi déif, gliddeg Regiounen ze gesinn, déi méi staark stralen. Um Rand fällt de Bléck dogéint nëmmen op méi héich, manner waarm an doduerch och manner hell Schichten. Wann d'Stäre Festkierper wieren, da wier keng Randverdonkelung ze gesinn. De geneeë Verlaf vun der Randverdonkelung gëtt Opschloss iwwer den Drock- an den Temperaturverlaf an den ieweschte Regioune vun der Stärenatmosphär.
Mars Science Laboratory
Start
De Mars Science Laboratory gouf u Bord vun enger Atlas V(541) mat enger "Centaur"-Uewerstuf de 26. November 2011 um 15:02 UTC gestart. Heibäi hat et sech ëm deen éischte Start vun dëser Atlas-Variant gehandelt. Als Startplaz hat d'Cape Canaveral AFS Launch Complex 41 gedéngt. Wärend dem Fluch mat der "Centaur" koum et zu onerwart villen Ausfäll bei der Telemetrie, wat sech awer net negativ op de Missiounsverlaf ausgewierkt hat: D'Oftrennung vum MSL war 44 Minutten nom Start exakt wéi virgesinn.
Randverdonkelung
Geometresch a physikalesch Grondlagen
Wann d'Liicht sech an engem Medium fortplanzt, da kënnt et zu der Extinktioun: Nëmmen engem Deel vun de Liichtdeelercher geléngt et, d'Medium ze duerchdréngen; déi aner ginn absorbéiert respektiv gestreet. Fir en homogeene Medium hänkt d'Zuel vun deene beim Duerchgank duerch e Medium vun der Déckt l iwwreg gebliwwene Liichtdeelercher exponentiell vun l an den Eegenschafte vum Material of, an ass proportionell zu \exp(-l/L).
Mars Science Laboratory
Fluch op de Mars
Den 1. Dezember 2011 gouf d'JPL bekannt, datt e geplangt Bunnmanöver net den 10. Dezember, mä ronn zwou Woche méi spéit gemaach gëtt. Grond dofir war den onerwaart geneeën Aschoss vun der Centaur-Uewerstuf d'Mars-Transferbunn. Zwéin Deeg virdru gouf et Problemer am Navigatiounssystem, soudatt sech d'Sond an de Sécherheetsmodus versat hat. De Grond war e Feeler an der Software, déi fir d'Identifizéierung vu Stären an de Biller vum Stäresensor zoustänneg ass. Dofir gouf d'Lagreegelung zäitwäis nëmmen iwwer déi béid Sonnesensore gemaach, wärend d'Ingenieuren un enger Léisung vum Problem geschafft hunn. D'Sond konnt kuerz drop mat Ausnam vun dësem System nees an den normale Betribmodus zeréckversat ginn. E wéineg méi spéit hat d'RAD-Instrument ugefaange fir d'Donneeën iwwer d'Stralungsbelaaschtung wärend dem Marschfluch ze sammelen. Déi Miessunge solle virun allem beim Lande vu bemannte Missioune benotzt ginn. Den 13. Juli gouf d'Instrument nees ausgeschalt a fir de Betrib op der Marsuewerfläch konfiguréiert. Éischt Auswäertungen haten eng géintiwwer der ISS däitlech méi héich Stralebelaaschtung erginn, haaptsächlech duerch kosmesch Stralung a manner duerch Emissioune vun der Sonn.
Randverdonkelung
Geometresch a physikalesch Grondlagen
Déi charakteristesch Längt L, Andréngdéift genannt, ass materialspezifesch. Si ass eng Mooss dofir, wéi déif e baussenzegen Observateur an de Medium erakucke kann. Vun enger Schicht, déi grad den Ofstand L vun der Uewerfläch huet, erreechen den Observateur nëmmen nach 1/e vun de fortgeschéckte Liichtdeelercher.
D'Bild riets weist am Querschnëtt eng Stärekugel, déi aus schuelenaarteg iwwereneeleiende Gasschichte vun ënnerschiddlecher Dicht an Temperatur besteet. Reng opgrond vun der Geometrie kann en Observateur, deen op grousser Distanz déi Säit vum rietse Bildrand ass, méi déif an de Stär erakucken, nämlech bis zu der Schicht A, wann hien direkt op den Zentrum O kuckt. Fir den Observateur ass dat d'Mëtt vun der Scheif. An de Randregioune vun der Stärscheif, als Beispill ass de Punkt B agezeechent, entsprécht déi gläich charakteristesch Längt vun enger méi wäit do bausse leiender Stäreschicht. Deementspriechend kann den Observateur manner déif an d'Stärenatmosphär kucken.
Mars Science Laboratory
Fluch op de Mars
Den 9. Februar 2012 hat de JPL bekannt ginn, datt d'Computerproblemer am Navigatiounssystem behuewe goufen. E Feeler an der Software vum Speichermanagement hat ënner bestëmmte Bedéngungen zu Feeler beim Zougrëff op de Befeelscache vum Prozesser gefouert. Doduerch goungen e puer Kommandoe verluer, wourophin d'Sond sech an de séchere Modus versat hat. Mat enger iwwerschaffter Software, déi an engem Behandlungsmodus ofgespillt gouf, konnt dee Feeler schliisslech komplett behuewe ginn.
Fir déi wëssenschaftlech Aarbecht méi séier ofzeschléissen, hat d'NASA am Juni 2012 dat ugepeilt Landegebitt vun 20 × 25 km op 7 × 20 km verklengert. Déi Ännerung, erméiglecht mat neie Simulatiounen an Ofschätzunge vun der Prezisioun vum Landesystem, eng reduzéiert Fuerzäit vum Rover bis an d'Haaptfuerschungsgebitt ëm en ettlech Méint.
Randverdonkelung
Geometresch a physikalesch Grondlagen
Déi effektiv Temperatur vun deene Schichte vum Stäregas, déi dat eis vertraute visuellt Liicht ausléisen, hëlt a Richtung op déifleiend Schichten ëmmer méi zou. Déi betreffend Schichte verhale sech wéi e Schwaarze Straler, deem seng Stralungsintensitéit, nom Stefan-Boltzmann-Gesetz, mat wuessender Temperatur méi grouss gëtt. Déi an der Mëtt vun der Scheifche siichtbar méi déif Schichte sinn dofir méi hell wéi déi um Scheiwerand siichtbar méi héich leiend Schichten: Et kënnt zu der Randverdonkelung vun der Stärescheif.
Randverdonkelung bei Planéiten
Eng Randverdonkelung ass beispillsweis och bei Observatioune vum Uranus ze gesinn.
Mars Science Laboratory
E puer Deeg virun der Landung
Den 31. Juli 2012 gouf mat Hëllef vum Rover Opportunity gepréift, ob e Signal vum Curiosity och direkt vun der Äerd aus empfänke ka ginn. Duerno gouf den Opportunity fir 9 Deeg am viraus programmàiert an dann „geparkt“, fir d'Funknetzwierk an d'Orbiter vu Kommunikatioun mat Opportunity méiglechst fräi ze hale fir déi zäitkritesch Kommunikatioun mat Curiosity wärend senger Landung. Nodeem Curiosity de 6. August gelant war, hat Opportunity seng Faart den 12. August fortgesat.
Landung
D'Signal vun der Buedemberéierung vum Rover gouf de 6. August 2012 um 5:31:45.4 UTC empfaangen an déi erfollegräich Landung mat Antreffe vum éischte Bild um 5:35 Auer bestätegt. D'Landeplaz läit ronn 2 km vun der ugestrieftem Landeellipszentrum ewech. D'Signallafzäit hat zum Zäitpunkt vun der Landung 13:48 Minutte fir déi zu dësem Zäitpunkt gutt 248 Mio. Kilometer vum Mars zu der Äerd ausgemaach.
Lëscht mat de wichtegsten Etappe vun der Landephas. D'Zäitdonneeën (an UTC) bezéie sech op déi lokal Zäit um Mars.
Erfuersche vum Mars
No der Landung huet d'Primärmissioun vum Curiosity mat der Iwwerpréiwung vun den Instrumenter an dem Rover ugefaangen. D'Abetribhuele vum Gefier an den Instrumenter bis den 22. August op der Landeplaz war bis op ee Wandsensor erfollegräich. Um 400 Meter laange Wee bei dat éischt Zil de "Glenelg" konnt och d'Material getest ginn. . D'Primärmissioun soll op d'mannst ee Marsjoer daueren.
CR112
Den CR112 ass e Chemin repris an de Kantonen Capellen a Miersch a geet vu Léisbech an nordëstlecher Richtung bis op d'Kräizung mat der N22 zu Béiwen-Atert.
Den CR112 ass ronn 12,1 km laang.
Le sette sfide
Le sette sfide ass en italieenesch-jugoslawesche Film vum Primo Zeglio aus dem Joer 1961.
Bienville-la-Petite
Bienville-la-Petite ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Si zielt zur "aire d'attraction" vun der Stad Nanzeg an hat 2020 just 37 Awunner.
Kommunioun (Film)
Kommunioun (internationalen Titel: Wolfkin) ass e Film vum lëtzebuergesche Regisseur Jacques Molitor aus dem Joer 2022. En hat seng Première um Sitges Catalunia festival of Fantastic Film.
Ëm wat geet et am Film?
D'Elaine, eng alengerzéiend Wittfra, ass besuergt ëm hiren zéngjärege Jong Martin, dee sech ëmmer méi aggressiv behëlt. Si fiert mat him bei hir Schwéiereltern op Lëtzebuerg, fir bei hinne Rot an Hëllef ze sichen, wéi mam Jong ëmzegoe wier. Ma dat mécht d'Saach net besser...
Produktioun
De Film gouf am Summer 2021 gedréint.
Cape Canaveral AFS Launch Complex 12
De Cape Canaveral AFS Launch Complex 12 (LC-12) war eng Startramp vun der Cape Canaveral Air Force Station op Merritt Island um Cape Canaveral a Florida. Si gouf vun Enn vun den 1950er bis Enn vun den 1960er Joren haaptsächlech fir d'Starten, d'Test- an Entwécklungsflich vun der Atlas-Interkontinentalrakéit benotzt.
1967 gouf d'LC-12 zesumme mat de Schwësterstartrampen LC-11 an LC-14 offiziell ausser Betrib geholl.
Framecourt
Framecourt ass eng franséisch Gemeng am Departement Pas-de-Calais an der Regioun Hauts-de-France.
Luis León Sánchez
De Luis Léon Sánchez Gil, gebuer de 24. November 1983 zu Mula an der Autonomer Gemeinschaft Murcia, ass e spuenesche professionelle Vëlossportler.
Hien huet seng Profiscarrière 2004 bei der Ekipp Liberty Seguros ugefaangen a fiert zanter 2011 fir d'Ekipp Rabobank.
Hien huet de Paris-Nice vun 2009 gewonnen, d'Clásica vu San Sebastian 2010, war spuenesche Landesmeeschter am Zäitfueren an de Joren 2008 an 2010 a konnt sech bis ewell dräi Etappen um Tour de France ënner den Nol rappen an zwar am Tour vun 2008 am Tour 2009 an am Tour 2011.
Call Northside 777
Call Northside 777 ass en US-amerikanesche Film vum Henry Hathaway aus dem Joer 1948.
Ëm wat geet et am Film?
En Zeitungsreporter ënnersicht eng Geriichtsaffär déi zéng Joer zeréck läit…
Lyallia kerguelensis
D'Lyallia kerguelensis ass eng Bléieplanzenaart aus der mono- oder oligotypescher Gattung Lyallia an der Famill vun de Montiaceae. Se gouf 1847 vum brittesche Biolog Joseph Dalton Hooker beschriwwen.
D'Planz ass am subantarktesche Kerguelen-Archipel (Franséisch Süd- an Antarktisgebidder) endeemesch. Si wiisst am Norde vum Archipel.
D'Lyallia kerguelensis ass ronn 15–45 cm héich a ronn 60–100 cm am Duerchmiesser. D'Blieder si gréng, déck gruppéiert. D'Blumme sinn einsam, ganz kleng, verstoppt bei de Blieder, hu keng Bléieblieder. D'Friichte si obovoid.
Nicolás Maduro
Den Nicolás Maduro Moros, gebuer den 23. November 1962 zu Caracas, ass ee venezuelanesche Politiker an aktuelle President vu Venezuela.
Hien huet sech fréi politesch engagéiert an ass Member vun der Vereenegter Sozialistescher Partei. Vun 2006 bis de 16. Januar 2013 war hien Ausseminister. Am Oktober 2012 gouf e Vizepresident vun der Bundesrepublik Venezuela an huet faisant fonction de kranke President Hugo Chávez ersat. , Nom Chávez sengem Doud blouf hie President ff. bis d'Presidentschaftswale vum 14. Abrëll 2013. Hien huet dës knapps mat 50,66 Prozent vun de Stëmme géint säin Challenger Henrique Capriles Radonski (49,06%) gewonnen.
Heartbeat Parade
Heartbeat Parade ass eng lëtzebuergesch Hardcoreband.
Bandgeschicht
Heartbeat Parade gouf 2009 zu Esch-Uelzecht vum lëtzebuergesche Bassist Felix an dem belschen Drummer Vinny, zwee fréier Membere vun dEFDUMp, gegrënnt. 2010 ass nach de franséische Gittarist Vinch derbäikomm, dee virdun an der Grupp Riktus war,. D'Band huet kee Sänger a setzt Sample mat Stëmmen aus Radios- an Televisiounsemissiounen a Filmer an.
Si haten hiren éischte gréisseren Optrëtt 2010 um Out of the Crowd-Festival. 2011 huet d'Band selwer hir éischt eponym Demo verëffentlech an ass als "découverte" beim renomméierte Festival Printemps de Bourges opgetrueden. Duerno hate si nach Optrëtter an aneren europäesche Länner an hunn d'Joer drop hir EP Burning Nantucket! verëffentlecht.
Am Februar 2013 ass de Museksvideo Burning Water an den éischten Album Hora de los hornos um Label Whosbrain Records erauskomm, deen ënner anerem am Studio vun der Rockhal opgeholl gouf. Den Titel ass en Zitat vum kubaneschen Dichter José Martí.
2015 hunn Heartbeat Parade hiren zweeten Album Some Sort of Naked Apes erausbruecht. D'Releaseparty war den 10. Oktober an de Rotonden.
Haartnol (Verlag)
Haartnol ass den Numm vun engem lëtzebuergesche Verlag mat Sëtz zu Sëll. De Verlag gëtt vum Veräin ouni Gewënnzweck Spektakel gedroen.
De Verlag Haartnol bréngt Bicher an CD'e vum Jemp Schuster eraus.
Monument Xavier-Henrard
D'Xavier-Henrard-Monument zu Champs an der Gemeng Bertogne ass e Monument dat un den eenzege Pilot erënnert dee mat engem belsche Fliger an der Zäit vum Zweete Weltkrich ofgeschoss gouf an dobäi ëm d'Liewe koum. Et steet ronn 100 Meter vun der Gemengegrenz vu Bertogne a Baaschtnech an engem Feldwee um Flouer Le rond Fromage tëscht Champs an Hemroulle an ërennert un den Doud vum Sous-lieutenant Xavier Henrard den 2. Mäerz 1940 deen do mat sengem Hurricane erofgefall war, nodeems e probéiert hat eng däitsch Dornier Do 17 z'interceptéieren.
Dat Ganzt huet sech an der Zäit vun der Drôle de Guerre ofgespillt. Eng Patrull vun dräi Hurricane vum zweete Geschwader, ënner dem Kommando vum Xavier Henrard, déi zu Schaffen stationéiert waren, haten deen Dag probéiert eng Do 17 zum Landen ze forcéieren, wéi dat an der Procédure virgesi war, am Fall wou Fliger vun engem Land dat am Krichszoustand war, am Loftraum vun engem neutrale Land war. Déi dräi Maschinnen haten d'Dornier encadréiert, wéi déi ugefaangen huet mat Schéissen. D'Maschinnegewierfeier huet déi dräi Fligere praktesch gläichzäiteg getraff. Den Henrard ass direkt erofgegall, den Sergeant Lieutenant konnt eng Bauchlandung maachen an den Sous-lieutenant Lelièvre huet et bis op d'Heemechtsfluchfeld gepackt.
Adieu les beaux jours
Adieu les beaux jours ass e franséische Film vum André Beucler a Johannes Meyer aus dem Joer 1933.
Ëm wat geet et am Film?
Eng jonk Fra, déi e jonken Ingenieur well bedréien, verléift sech awer an dësen…
Nationalen Dictéesconcours
Den nationalen Dictéesconcours gouf am Joer 1996 vum Lycée technique des arts et métiers am Kader vu sengem 100. Gebuertsdag a vum Programm "Apprendre toute la vie" lancéiert a gëtt zanterhier all Joer organiséiert.
Adieu les beaux jours
Soss
De Johannes Meyer huet och eng däitsch Versioun vum Film mam Titel Die schönen Tage von Aranjuez mat der Brigitte Helm an dem Gustaf Gründgens an den Haaptrolle gedréint.
Nationalen Dictéesconcours
D'Diktater ginn an den dräi Sprooche Franséisch, Däitsch a Lëtzebuergesch ofgehalen. An der Editioun 2018 war och fir d'éischt Kéier en Diktat op Englesch derbäi. D'Texter gi vu Sproocheprofesseren oder Schrëftsteller preparéiert an diktéiert.
Kierch Lëtzebuerg-Hamm
D'Kierch zu Lëtzebuerg-Hamm ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.
Nationalen Dictéesconcours
Zanter 2005 gëtt dat nationaalt Diktat vum LAM an Zesummenaarbecht mat RTL Radio Lëtzebuerg am Kader vun de Walfer Bicherdeeg ofgehalen. D'Leit kënne sech umellen, fir op der Plaz op de Walfer Bicherdeeg matzemaachen, oder doheem iwwer de Radio deelhuelen. D'Opléisung gëtt um Internet publizéiert.
Kierch Lëtzebuerg-Hamm
D'Kierch ass dem hellege Kräiz geweit. De Festdag ass de 14. September.
Se steet op enger Kräizung op där 4 Stroossen zesummekommen, d ' Rue des Peupliers, d ' Rue de la Montagne, d ' Rue Haute an d'Rue de Hamm. Déi lescht zwou Stroosse gehéieren zum CR225.
Geschicht
De Chouer vun der Kierch staamt aus dem 14. Joerhonnert, an gouf 1337 fir d'éischt ernimmt. Zur selwechter Zäit stoung zu Hamm och e Klouschter. 1398 huet de Jost vu Mieren der d'Abtei Almënster d'Klouschter geschenkt.
Am 17. Joerhonnert ass d'Presenz vun engem Wonnerkräiz bekannt, dat Pilger ugezunn huet. 26 Pare solle 1683 op Hamm gepilgert ginn. Besonnesch den 3. Freiden no Ouschtere si vill Leit op Hamm gepilgert. Dat huet bis zur Franséischer Revolutioun gedauert.
De 26. September 1867 ass Hamm eng eege Par ginn. Virdru war et eng Filial vun der Par Sandweiler. Den Theodor Heynes war den éischte Paschtouer vun Hamm. D'Kierch gouf 1902 mam Bau vun engem Kiercheschëff no Pläng vum Architekt Jean-Pierre Knepper vergréissert.
Monumenter nieft der Kierch
Op der Südsäit vun der Kierch steet e Weekräiz mat Datum vu 1739, op deem eng gossen Tak un un déi zwéin Doudeger vun Hamm aus dem Éischte Weltkrich erënnert.
Riets dovu sinn op der Fassad vun der Kierch zwou gosse Placke vun der American Luxembourg Society aus dem Joer 1982, ubruecht als Merci un d'Hammer Par fir de Remembrance Day, dee s'all Joer ofhält als Erënnerung un déi amerikanesch Zaldoten, déi hiert Liewe fir Lëtzebuerg gelooss hunn.
Méi wäit riets steet nach e Gedenksteen un d'Affer vun Hamm aus dem Zweete Weltkrich.
Operatioun Meedag
Ëm wat geet et am Roman?
De Roman spillt am Joer 1978. Am Bettenger Klouschter gouf et eng Geiselnam, wou zwéin ausser Kontroll gerode Bouwen ëm d'Liewe komm sinn. Donieft muss awer och en terroristescht Attentat op d'Veranstaltung vun de Gewerkschafte fir den 1. Mee, zu Esch-Uelzecht op der Brillplaz, verhënnert ginn.
De Fischbach fënnt a béide Fäll Spueren, déi an déi selwecht Richtung deiten...
Personnagen
De Fischbach ass ewell zum Kapitän an der Gendarmerie avancéiert a muss sech méi a méi mat administrativen Aarbechte beschäftegen a mat deem, wat derhannert stécht.
Soss
De Krimi vermëscht, wéi gewinnt, historesch Fakte mat fiktiven Elementer.
Noah Wolf
Den Noah Wolf, gebuer den 30. Juni 2000, ass e lëtzebuergesche Volleyballspiller.
Den Noah Wolf huet seng international Sportscarrière 2015 bei de Junioren an 2018 am A-Kader ugefaangen.
Hien ass am Kader vun der Lëtzebuerger Härevolleyballnationalekipp (Stand: 2018).
Filipp Bedrossowitsch Kirkorow
De Filipp Bedrossowitsch Kirkorow, oder Filipp Bedros Kirkorow (op Russesch: Филипп Бедросович Киркоров, op Bulgaresch: Филип Бедросов Киркоров – Filip Bedrossow Kirkorow), gebuer den 30. Abrëll 1967 zu Warna a Bulgarien, ass e russesch-bulgaresche Popsänger, Schauspiller a Museksproduzent vun armeenesch-jiddescher Ofstamung. Hien ass de Fils vum bulgaresch-russesche Sänger Bedros Kirkorow.
1995 huet hie Russland mam Lidd "Kolybelnaja dlja wulkana" (Колыбельная для вулкана, "D'Schloflidd fir de Vulkan") beim Eurovision Song Contest zu Dublin vertrueden. De Kirkorow koum op déi 17. Plaz mat 17 Punkten.
Hien ass ganz beléift a Russland a gëllt als "de Kinnek vun der russescher Musekszeen". Vun 1994 bis 2005 war hie mam russesche Popmusek-Superstar Alla Pugatschowa bestuet. An Europa, gouf de Kirkorow och als de Komponist a Produzent vu verschiddene postsowjeteschen Eurovision-Participante bekannt.
Joseph Kill
Den Henri Joseph Kill, gebuer de 25. Januar 1879 zu Miesdref bei Miersch, gestuerwen den 22. Dezember 1963 zu Iechternach, war en Iechternacher Gemengepolitiker.
No der Liberatioun vu Lëtzebuerg am September 1944 ass de Jos Kill nees Buergermeeschter ff. ginn; "richtege" Buergermeeschter gouf hien den 13. Juni 1945. Bei de Gemengewalen vum Oktober 1945 gouf hien net méi an de Conseil gewielt. Hie blouf awer bis den 30. Dezember 1945 als Buergermeeschter am Amt. Säin Nofollger war de Robert Schaffner, deen den 31. Dezember 1945 seng Nominatioun als Buergermeeschter vun Iechternach krut.
Vu Beruff war de Jos Kill Eisebunnsbeamten. Seng Eltere waren den Théodore Kill an d'Catherine Wagener. De 26. Oktober 1904 hat hie sech mat dem Angèle Weis bestuet.
Wëldschued
De Wëldschued ass de Schued, dee d'jobaart Wëld an de landwirtschaftleche Kulturen, am Bësch oder am Wäibau mécht.
Drockloftlokomotiv
Eng Drockloftlokomotiv oder Pressloftlokomotiv ass eng Kolwelokomotiv déi mat Drockloft ugedriwwe gëtt, déi a speziellen Drockloftbehältere gespäichert ass, déi reegelméisseg mat Hëllef vu Kompresseren opgefëllt ginn.
Wëldschued
Et sinn zum Beispill d'Wulle vun de Wëllschwäin an de Wisen, d'Emtrëppele vun de Maisstaangen, d'Friesse vun de Maiskolwen, d'Ofbäisse vun de Spëtze vun den nei geplanzte Beem oder och d'Schiele vun de Stämm.
Drockloftlokomotiv
D'Drockloftlokomotiv gouf vum Louis Mékarski entwéckelt a gouf fir d'éischt 1876 beim Tram vun Nantes benotzt. Duerno gouf de System op verschiddene Paräisser an aneren Tramslinnen agesat. 1901 huet d'Compagnie de l'Ouest Tester mat enger Drockloftlokomotiv gemaach, déi vun den Établissements Saint-Léonard vu Léck gebaut gi war.
Wëldschued
Den Ausgläich, deen ze bezuelen ass, besteet aus dem Akommesverloscht, dem Frëschmaache vun de Kulturen oder och d'Neiuséie vun de Wisen.
Drockloftlokomotiv
Drockloftlokomotive goufe besonnesch a Minièren an a Kuelegrouwen agesat, well do beim Ausstouss propper Loft a keen Damp oder Verbrennungsgase fräigesat ginn. Well keng Feierquell op deene Lokomotive war, goufe se besonnesch am industrielle Beräich wou Feier-oder Explosiounsgefor war agesat.
D'Autonomie vun deenen Zuchmaschinne war allerdéngs relativ limitéiert.
Wëldschued
Dobäi gëtt nëmmen nom ekonomesche Schued gekuckt. Eng ze héich Wëlddicht vu Réi an Hirsche behënnert oder verhënnert d'Naturverjüngung, e Schued deen net a Suen kann ausgedréckt ginn an deen nëmmen mat Hëllef vun engem Weisergatter geschat ka ginn. Sou Gatteren hëllefen deemno och beim Festsetze vun de Bejoungspläng.
Prozedur
Deen, deen de Schued erlidden huet, soll en direkt beim Secretaire-Tresorier vum Lous mellen. Bei der Umeldung vum Schued muss een d'Zort vum Schued, eng Schätzung vun der beschiedegter Fläch an eng Berechnung vum Schued uginn.
De Secretaire-Tresorier invitéiert all d'Parteien, de Geschiedegten, de Piechter, de Juegdgéigner, ee Vertrieder vun der Natur- a Bëschverwaltung (wann de Wëldschuedfong am Spill ass), de Collège des syndics, fir de Schued kucken ze goen an och fir dann op der Plaz en Accord ze fannen.
Wa keen Accord fonnt gëtt, da gëtt de Secretaire-Tresorier d'Affär un de kompetente Friddensriichter, deen dann, op der Basis vun der Schätzung vum Collège des syndics, eng Ordonnance de Paiement un de Piechter an de Juegdgéigner ausstellt. Wann do dergéint eng Oppositioun ageet, dann ernennt de Friddensriichter en Expert.
Wie muss bezuelen?
De Schued, deen op Terrainen entsteet, wou d'Juegd verbueden ass, oder déi zeréckgezu sinn, muss de Proprietär selwer bezuelen.
Op den aneren Terrainen ass de Piechter zesumme mam eventuelle Juegdgéigner responsabel.
Opdeele vun der Entschiedegung
Een Zéngtel gëtt aus der Syndikatskeess bezuelt.
Néng Zéngtel gi vum Piechter an dem Juegdgéigner bezuelt. Wann d'Syndikatskeess eidel ass, da muss deen Zéngtel och vum Piechter a Juegdgéigner iwwerholl ginn. De Piechter kann en Deel aus dem Wëldschuedfong rembourséiert kréien.
De ganze Schued muss vum Piechter an dem Juegdgéigner bezuelt ginn.
Schued vum Dachs
Well den Dachs net jobar ass, gëtt dee Schued komplett vum Staat iwwerholl. Dacks maachen d'Dachsen an d'Wëllschwäin zesumme Schued am Mais, sou datt e Prozentsaz festgesat muss ginn, wéi vill op de Kont vum Wëllschwäin geet, also vum Piechter ze bezuelen ass, a wéi vill op de Kont vum Dachs.
Saint-André-de-Bâgé
Saint-André-de-Bâgé ass eng franséisch Gemeng am Departement Ain an der Regioun Auvergne-Rhône-Alpes.
Serie 25 SNCB
D'Serie 25 war eng Serie vun 22 elektresche Lokomotiven déi d'SNCB an den Joren 1960 an 1961 kaaft huet.
Allgemenges
Am Ganze goufen eng 200 Maschinne kaaft, opgedeelt op d'Serien 22, 23, 25 a 26. Et schwätzt een haut bei Maschinnen aus där Zäit, iwweregens net nëmmen an der Belsch, vun Albaumaschinnen (de: Altbauloks, fr: locomotives classiques).
D'Serie 25 war déi drëtt Generatioun vun där Famill Lokomotiven a gouf Ufanks der 60er Jore kaaft fir de Manktem u Maschinne vun der Serie 23 ze kompenséieren. Ufanks ware 6 Maschinne fir eng Vitess vun 140 km/h ëmgebaut ginn a sollten op der Achs Oostende - Léck mat där Vitess fueren, mä well et Problemer mat der Aerodynamik gouf, sinn d'Maschinnen op 130 km/h Héchstvitess zeréckgebaut ginn. Dës Experienze sinn dunn an d'Form vun der Serie 16 agefloss.
Enn der 1970er Jore gouf d'Serie 25 fir den Asaz mat de Steierween vun den M2 Voituren ëmgebaut.
2003 goufen déi éischt Maschinne verschrott an 2008 ass déi lescht Serie 25 op engem P Zuch gefuer.
Vun der Serie ass, am Géigesaz zu deenen aneren ausgemusterte Serien, keng erhale bliwwen.
D'Serie 25.5
Et gouf decidéiert d'Zich mat Steierween z'equipéieren a Lokomotiven ze benotzen déi souwuel déi belsch wei och déi hollännesch Catenaire verdroen.
Dofir goufen 8 Maschinnen aus der Serie 25 ëmgebaut, an als Serie 25.5 nummeréiert, et waren dat déi fréier 2515 - 2522, duerno 2551-2558. D'Maschinne goufen an der sougenannter Beneluxlivrée ugestrach fir bei d'Voituren an d'Steierween ze passen, ausserdeem gouf aus Plazgrënn nëmmen ee Pantograph verbaut. Doduerch war et einfach d'Serie 25.5 vun de Maschinne vun der Serie 25 z'ënnerscheeden.
E weideren Ënnerscheed war d'Kupplung, wärend d'Serie 25 eng manuell Kupplung hat, krut d'Serie 25.5 eng automatesch Kupplung.
1986 koum mat der Serie 11 neit Material fir d'Beneluxzich a fir déi international Zich. D'Serie 25.5 gouf vun do u virun allem op Gidderzich tëscht der Belsch an Holland agesat.
Pierre Rumé
De Pierre Rumé, gebuer den 11. Oktober 1919 zu Gouschteng a gestuerwen 1984 war e lëtzebuergesche Journalist a Politiker (CSV).
Hie war Member vum Gemengerot vun der Gemeng Schëffleng.
Den 18. Mäerz 1964 gouf de Pierre Rumé als Deputéierte vereedegt, no deem de Joseph Lommel gestuerwe war, ass hien als éischtgewielte Suppleant vun der CSV aus dem Walbezierk Süden an d'Chamber nogeréckelt.
Bei de Chamberwale vum 7. Juni 1964 an de Chamberwale vum 15. Dezember 1968 gouf hie jeeweils erëmgewielt a blouf bis de 15. Mee 1974 als Deputéierten an der Chamber.
Beruffsliewen
De Pierre Rumé huet seng berufflech Carrière als Greffier um Geriicht ugefaangen.
Hien huet vun 1947 bis 1953 am Sekretariat vun der CSV geschafft.1953 gouf hie Redakter am Luxemburger Wort an hien ass bis 1972 do bliwwen. Duerno huet hien d'Agence vum Wort zu Esch-Uelzecht geleet.
Guillaume Bodinier
De Guillaume Bodinier, gebuer den 9. Februar 1795 zu Angers, an och do gestuerwen de 25. August 1872, war e franséische Moler.